53. ΠΡΟΕΔΡΙΚΟ ΔΙΑΤΑΓΜΑ υπ΄ αριθ. 226 της 16/26 Ιουλ. 1998 (ΦΕΚ Α΄ 176) Περί συνθέσεως του προσωπικού της Τεχνικής Υπηρεσίας του Υπουργείου Εξωτερικών Έχοντας υπόψη: 1.Το άρθρο 18 παρ. 3 του ν. 2594/1998 «περί Οργανισμού του Υπουργείου Εξωτερικών» (ΦΕΚ 62/τ.A΄/24.3.98). 2.Τις διατάξεις του άρθρου 29Ατου ν. 1558/85 «Κυβέρνηση και Κυβερνητικά Όργανα» (Α΄ 137), όπως τροποποιήθηκε με το άρθρο 27 του ν. 2081/92 (Α΄ 154) και το άρθρο 1 παρ. 2, εδ. α΄ του ν. 2469/97 (Α΄ 38) και το γεγονός ότι από τις διατάξεις του παρόντος προκαλείται ετήσια δαπάνη ύψους εκατόν τριών εκατομμυρίων (103.000.000) δραχμών περίπου σε βάρος του Κρατικού Προϋπολογισμού. Η ανωτέρω δαπάνη θα καλύπτεται από τις πιστώσεις που θα εγγράφονται στον κωδικό αριθμό εξόδων 5184του φορέα 09-110 του προϋπολογισμού εξόδων του Υπουργείου Εξωτερικών, προς το σκοπό αυτό. 3.Την υπ. αριθμ. ΔΙΔΚ/Φ1/20199/5.9.1997 (Β΄ 801) κοινή απόφαση Πρωθυπουργού και Υπουργού Εσωτερικών, Δημόσιας Διοίκησης και Αποκέντρωσης «Ανάθεση αρμοδιοτήτων Υπουργού Εσωτερικών, Δημόσιας Διοίκησης και Αποκέντρωσης στους Υφυπουργούς Εσωτερικών, Δημόσιας Διοίκησης και Αποκέντρωσης». 4.Την υπ. αριθμ. 1107147/1239/006Α/4.10.96 (Β΄ 922) κοινή απόφαση Πρωθυπουργού και Υπουργού Οικονομικών «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών». 5.Την υπ΄ αριθμ. 376/25-6-98 γνωμοδότηση του Συμβουλίου Επικρατείας, μετά από πρόταση του Υπουργού Εξωτερικών και των Υφυπουργών Εσωτερικών, Δημόσιας Διοίκησης και Αποκέντρωσης και Οικονομικών, αποφασίζουμε: Άρθρο 1 Με το παρόν προεδρικό διάταγμα ρυθμίζονται θέματα σχετικά με τις θέσεις, τα προσόντα, τις ειδικότητες και τη σχέση εργασίας του προσωπικού της Τεχνικής Υπηρεσίας του Υπουργείου Εξωτερικών. Άρθρο 2 Το προσωπικό της Τεχνικής Υπηρεσίας διορίζεται, με απόφαση του Υπουργού Εξωτερικών, μετά από γνώμη του Τεχνικού Συμβουλίου, με συμβάσεις εργασίας ιδιωτικού δικαίου ορισμένου χρόνου, με δυνατότητα ανανέωσης. Σελ. 114,480 Τεύχος      Σελ.       Άρθρο 3 Η σύνθεση του προσωπικού της Τεχνικής Υπηρεσίας καθορίζεται στον πίνακα που ακολουθεί: α.Μηχανικοί, μέλη του Τεχνικού Επιμελητηρίου Ελλάδος: Ένας πολιτικός μηχανικός, τουλάχιστον δεκαετούς εμπειρίας. Δύο ηλεκτρολόγοι-μηχανολόγοι μηχανικοί, ο ένας τουλάχιστον δεκαετούς και ο άλλος πενταετούς εμπειρίας. Ένας τοπογράφος μηχανικός δεκαετούς εμπειρίας. Δύο αρχιτέκτονες μηχανικοί, ο ένας πενταετούς και ο άλλος δεκαετούς εμπειρίας. Δύο πολιτικοί μηχανικοί πενταετούς εμπειρίας. β.Πτυχιούχοι Τεχνολογικών Εκπαιδευτικών Ιδρυμάτων (Τ.Ε.Ι): Ένας τεχνολόγος μηχανικός δομικών έργων, δεκαετούς εμπειρίας Ένας ηλεκτρολόγος Ένας ηλεκτρονικός Ένας συντηρητής έργων τέχνης γ.Εργοδηγοί Μέσων Τεχνικών Σχολών: Ένας εργοδηγός δομικών έργων Ένας μηχανολόγος δεκαετούς εμπειρίας Ένας σχεδιαστής Ένας διακοσμητής δ.Τεχνίτες με σχετική εμπειρία: Τρεις ηλεκτρολόγοι Δύο υδραυλικοί-ηλεκτροσυγκολλητές Ένας ξυλουργός Ένας ελαιοχρωματιστής Δύο ψυκτικοί-μηχανικοί 40.Α.β.53 Οργανισμός Κεντρικής Υπηρεσίας Άρθρο 4 Οι θέσεις του άρθρου 3 του παρόντος προεδρικού διατάγματος μπορεί να καλύπτονται με αποσπάσεις από τον ευρύτερο Δημόσιο Τομέα, σε ειδικότητες που προσδιορίζει το Τεχνικό Συμβούλιο, σύμφωνα με την παρ. 2 του άρθρου 18 του ν. 2594/98 «περί Οργανισμού του Υπουργείου Εξωτερικών» (ΦΕΚ 62/τ.Α΄/24.3.98). Άρθρο 5 Στην Τεχνική Υπηρεσία, εκτός από το προσωπικό που περιγράφεται με το παρόν προεδρικό διάταγμα, υπηρετούν και τέσσερις υπάλληλοι του κλάδου Διοικητικής, Λογιστικής και Γραμματειακής Υποστήριξης καθώς και ένας υπάλληλος του κλάδου Βοηθητικού Προσωπικού του μονίμου προσωπικού του Υπουργείου Εξωτερικών. Στον Υπουργό Εξωτερικών και τους Υφυπουργούς Εσωτερικών, Δημόσιας Διοίκησης και Αποκέντρωσης και Οικονομικών αναθέτουμε τη δημοσίευση και εκτέλεση του παρόντος Προεδρικού Διατάγματος. 